b'\n_START_ARTICLE_\nGaius Ophonius Tigellinus\n_START_PARAGRAPH_\nGaius Ophonius Tigellinus (noin 15 - 69) oli roomalainen henkil\xc3\xb6, joka toimi pretoriaanikaartin prefektin\xc3\xa4 Neron aikana._NEWLINE_Tigellinus oli alkujaan sisilialainen. H\xc3\xa4n vietti nuoruutensa Caligulan siskojen Agrippinan ja Julia Livillan kodeissa. Tigellinuksella v\xc3\xa4itettiin olleen suhde kummankin naisen kanssa ja t\xc3\xa4st\xc3\xa4 syyst\xc3\xa4 Caligula ajoi h\xc3\xa4net maanpakoon. Claudius antoi h\xc3\xa4nen palata Roomaan. Tigellinus teki vaikutuksen Neroon hevosenkasvatustaidoillaan. Nero nimittikin h\xc3\xa4net kaupungin vartioiden p\xc3\xa4\xc3\xa4llik\xc3\xb6ksi (praefectus vigilum). Vuonna 62 h\xc3\xa4net nimitettiin Burruksen seuraajaksi pretoriaanikaartin prefektin\xc3\xa4 Faenius Rufuksen kanssa. Tigellinus osallistui Pison salajuonen paljastukseen ja t\xc3\xa4st\xc3\xa4 hyv\xc3\xa4st\xc3\xa4 h\xc3\xa4nelle my\xc3\xb6nnettiin triumfaattorin tunnukset. Tigellinus seurasi Neron mukana t\xc3\xa4m\xc3\xa4n Kreikanmatkallaan. Neron kuoleman j\xc3\xa4lkeen Galba erotti Tigellinuksen ja ainoastaan h\xc3\xa4nen yst\xc3\xa4v\xc3\xa4ns\xc3\xa4 Vinius pelasti h\xc3\xa4net kuolemalta. Otho sai kuitenkin h\xc3\xa4net tekem\xc3\xa4\xc3\xa4n itsemurhan.'